شه‌فه‌ق نيوز/ وه‌زاره‌ت ته‌ندروستى و ژينگه‌ى عراقى، ئاشكرا مردن دووان له‌ وه‌رپرسه‌يل كرد له‌ئه‌نجام تويشهاتنيان وه‌ ڤايرۆس كۆرۆنا.
وه‌زاره‌ته‌گه‌ له‌ به‌ياننامه‌يگ ئه‌را ئاژانس شه‌فه‌ق نيوز ماته‌مينى وه‌بوونه‌ى مردن سه‌يد سه‌لام شندى توعمه‌ ناجى موسه‌وى وه‌رپرس به‌ش راهێنان و په‌ره‌داين ده‌رخست ك يه‌كيگه‌ له‌ كارمه‌نده‌يل فه‌رمانگه‌ى ئدارى و دارايى و ياسايى له‌ وه‌زاره‌ته‌گه‌ له‌ئه‌نجام تويشبوينى وه‌ ڤايرۆس كۆرۆنا.
له‌ به‌ياننامه‌يگ تر ماته‌مه‌ينى ئه‌را يه‌كيگ تر له‌ كارمه‌نده‌يل وه‌زاره‌ته‌گه‌ نيشان دريا له‌ فه‌رمانگه‌ى شار پزيشكى وه‌ناو عه‌بدولڕه‌حمان جاسم حه‌سان، ك يه‌يش له‌ ئه‌نجام تويشبوينى وه‌ ڤايرۆس كۆرۆنا گيان له‌ده‌سداگه‌.
